อัพเดทดัชนี SET-mai
อัพเดทดัชนี SET-mai
18 พ.ค. 2559

สรุปภาวะตลาดภาคเช้า : แกว่ง sideways – SET แกว่งตัวระหว่างแดนบวกและลบ เป็นไปตามทิศทางการเคลื่อนไหวของตลาดภูมิภาคที่คละเคล้ากันไป โดยรวมไม่มีข่าวที่เข้ามาเพิ่มเติมมากนัก ตลาดยังคงลุ้น ADVANC ในการยื่นหนังสือร่วมประมูลคลื่น 900MHz ต่อ กสทช. ด้านหุ้นกลุ่มพลังงานปรับตัวขึ้นได้เช่นกันจากราคาน้ำมันที่ปรับสูงขึ้น แต่อย่างไรก็ดี sentiment ลบด้านการปรับขึ้นอัตราดอกเบี้ยนโยบายของ Fed เข้ามากดดันอย่างต่อเนื่อง SET ปิดช่วงเช้าที่ระดับ 1406.48 จุด -0.09 จุด หรือ -0.01% ด้วยมูลค่าซื้อขายที่ระดับ 2.0 หมื่นลบ. หุ้นกลุ่มอาหาร +0.8% ปรับตัวขึ้นหนุนตลาด ขณะที่ท่องเที่ยว -0.9%และ แบงก์ -0.6% ปรับตัวลงกดดันตลาด
กลยุทธ์ที่แนะนำ : ช่วงบ่าย: คาด SET แกว่งตัวกรอบ sideways ต่อ คาดไม่มีปัจจัยที่เข้ามาส่งผลต่อการเคลื่อนไหวมากนัก แต่ให้ติดตาม การอ่อนตัวของค่าเงินบาท ซึ่งล่าสุดอยู่ที่ 35.60 บาท อาจส่งผลให้นักลงทุนต่างชาติเทขายออกมาต่อเนื่อง กดดัน SET ปรับตัวลง ให้กรอบแนวต้านบริเวณ 1410-1420 จุด ส่วนกรณีหลุดต่ำกว่า 1400 จุด จะลงมาที่กรอบล่างอีกครั้งบริเวณ 1394 จุด กลยุทธ์ช่วงบ่าย เก็งกำไรระยะสั้น เข้าซื้อสะสมเมื่ออ่อนตัวลงใกล้แนวรับ หรือซื้อตามหากดัชนีปรับตัวขึ้นเหนือ 1410 จุดได้ หุ้นแนะนำตามสัญญาณเทคนิค ได้แก่ NNCL (รับ 1.55 ต้าน 1.68 cut 1.50)